Indokolás
Balatonfüred Város Önkormányzata Képviselő-testületének

....../2014. (XI. ….  .) önkormányzati rendeletéhez

AZ EGYES HELYI ADÓKRÓL SZÓLÓ 54/2012. (XI.30.) ÖNKORMÁNYZATI RENDELET MÓDOSÍTÁSÁRÓL
A jogalkotásról szóló 2010. évi CXXX. törvény 18. §-a alapján a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait. 

A helyi adórendelet módosításának okai a következők:
· a helyi adórendelet és a hatályos törvényi szabályozások összhangjának megteremtése, valamint
· az önkormányzat gazdasági helyzetének javítása, a lakossági igények jobb kielégítése érdekében.
A helyi adók az önkormányzat kiemelkedő fontosságú bevételei, melyek jelentős mértékben hozzájárulnak kiadásai finanszírozásához. A rendelet-módosítás következtében a helyi adómértékek, kedvezmények, mentességi kritériumok változnak. Ennek következtében növekszik az önkormányzat bevétele és feladatait magasabb színvonalon láthatja el.

1. §
Az építményadóhoz kapcsolódó mentesség a továbbiakban az építmény lakáscélú használatához kötődik, és csak a vállalkozónak nem minősülő magánszemélyekre terjed ki.

2. §

Az adómérték emelésének következtében nőnek az önkormányzat bevételei.

3. §

A rendeletben biztosított adómentesség a továbbiakban csak a vállalkozónak nem minősülő magánszemélyekre terjed ki. A mentességek körének szűkítésével növekszik az adóköteles adótárgyak száma.
4. §

Az adómérték emelésének és az adótárgyak körének kibővítésének következtében nőnek az önkormányzat bevételei.

5. §

Az adómérték emelésének következtében nőnek az önkormányzat bevételei.

6. §

A kezdő vállalkozók számára biztosított mentesség megszüntetésével az önkormányzati bevételek nőnek.

7. §

A rendelet hatályba lépését szabályozza.

